《和洪启进游崆峒岩》
明代·胡秉忠

崆峒青漾博麻洲，削壁孤县势欲浮。塿埠莫遮天转阔，尘嚣不到地偏幽。

登临好趁星霜晓，凭眺还怜海国秋。肯遣韶华随腊去，且将岩色隔年收。

参玄此日留真诀，隐雾还谁卧敝裘。风景不殊应有待，山灵几幸使君游。

作者简介：胡秉忠，阳春人。明神宗万历三十七年（一六〇九）举人，任江南六安州知州。事见清康熙《阳春县志》卷八。